demantoid
Demantoid, mineral i granatgruppen, hvis navn skyldes dets lighed med diamant. Demantoid er en stærkt grøn eller gulgrøn varietet af andradit, der overvejende fås fra Ural i Rusland, hvor det blev fundet i 1868; senere er nye forekomster dukket op i bl.a. Namibia og på Madagaskar. Demantoid, der har større dispersion (farvespredning) end diamant, hører til de mest kostbare smykkesten.